**З А П О В Е Д**

№ 273-РД-01-03

гр. Свищов, 02.04.2014 година

На основание чл. 44, ал. 2 от Закона за местното самоуправление и местната администрация (ЗМСМА), във връзка с чл. 35 ал. 1 от Закона за общинска собственост (ЗОС), чл. 26 ал. 1 и ал. 2, чл. 66 ал. 1, ал. 2 и ал. 3 от Наредбата за реда за придобиване, управление и разпореждане със собствеността на Община Свищов (НРПУРСОС) и в изпълнение на Решение 812/27.02.2014 г., Протокол № на Общински съвет Свищов,

**Н А Р Е Ж Д А М :**

Да се проведе публичен търг с тайно наддаване на 23.04.2014 година в зала № 18 на Община Свищов за продажба на недвижими имоти, частна общинска собственост, представляващи земеделски земи, в землището на гр. Свищов, както следва:

1.От 9.00 ч. за имот с идентификатор 65766.312.156 (шест пет седем шест шест точка три едно две точка едно пет шест), с начин на трайно ползване „Друг вид трайно насаждение”, шеста категория, с площ 1 478 кв.м. (хиляда четиристотин седемдесет и осем квадратни метра), по кадастралната карта и кадастрални регистри на землище гр. Свищов, одобрени със Заповед № РД-18-10/12.02.2009 г. на АГКК гр. София,

Имотът е актуван с АОС № 5615/12.12.2013 г.

Началната тръжна цена на имота, определена по реда на чл. 41 от ЗОС възлиза на 3 636.00 лв. (три хиляди шестстотин тридесет и шест лева), от които

Стойност на земя – 1 323.00 лв. (хиляда триста двадесет и три лева)

Стойност на насаждения – 2 313 лв. (две хиляди триста и тринадесет лева)

Данъчната оценка на имота е 282.40 лв. (двеста осемдесет и два лева, четиридесет стотинки).

Депозит за участие в търга, представляващ 20 % от началната тръжна цена на имота е 727.20 лв. (седемстотин двадесет и седем лева, четиридесет стотинки).

2.От 9.30 ч. за имот с идентификатор 65766.414.16 (шест пет седем шест шест точка четири едно четири точка едно шест), шеста категория, с площ 418 кв.м. (четиристотин и осемнадесет квадратни метра), с начин на трайно ползване „Друг вид нива”, по кадастрална карта и кадастрални регистри на землище гр. Свищов, одобрени със Заповед № РД-18-10/12.02.2009 г. на АГКК гр. София.

Имотът е актуван с АОС № 5619/10.01.2013 г.

Началната тръжна цена на имота, определена по реда на чл. 41 от ЗОС възлиза на 299.00 лв. (двеста деветдесет и девет лева), от които

Данъчната оценка на имота е 50.80 лв. (петдесет лева, осемдесет стотинки).

Депозит за участие в търга, представляващ 20 % от началната тръжна цена на имота е 59.80 лв. (петдесет и девет лева, осемдесет стотинки).

Сделките са необлагаеми по ЗДДС.

Депозитът за участие в търговете, представляващ 20 % от началната тръжна цена на всеки имот, следва да се внесе по сметка IBAN BG 76SOMB91303336682201 на Община Свищов в „Общинска банка” АД – ФЦ Свищов, BIC код – SOMBBGSF до 16.00 ч. на работния ден, предхождащ търга.

Таксата за закупуване на тръжната документация за всеки един от имотите е в размер на 50 лв. (петдесет лева), без ДДС и се плаща на касата на „Информационен център”, до 16.00 ч. на работния ден, предхождащ търга, а получаването й се извършва от директор дирекция „УССДОПП”.

Крайният срок за приемане на тръжните документи е 17.00 часа на предхождащият търга, работен ден в „Общински информационен център”, след заплащане на таксата за тръжните документи и определения за всеки един имот депозит.

Началната цена на изброените имоти е формирана от стойността на земята и тази на насажденията поради съображението, че съгласно разпоредбата на чл. 74, ал. 2 от ЗС, лицата, упражняващи фактическата власт върху имотите, следва да бъдат квалифицирани като добросъвестни владелци, а правата им се уреждат като на добросъвестни подобрители. За направените от тях подобрения, могат да претендират сумата, с която се е увеличила стойността на имота вследствие на тези подобрения.

Извършените от тях подобрения са оценени и в случай, че закупят имота, ще им се приспаднат. При положение, че имотът е закупен от друг кандидат-купувач, подобрителите ще бъдат обезщетени като от постигнатата продажна цена им се заплати стойността на подобренията. В противен случай, на основание чл. 72, ал. 3 от ЗС, разполагат с правото да задържат имота до заплащане на направените подобрения.

Спечелилият търга за всеки имот дължи следните суми:

- достигнатата продажна цена

- 2.5 % данък по ЗМДТ

- 2 % режийни разноски

- сума по тарифа №1 към Закона за държавните такси

- разходи по изготвяне на оценката на имота, в съответствие с чл. 51 от НРПУРСОС, включително ДДС

При неявяване на кандидати обявявам повторен търг на 30.04.2014 г. и на 07.06.2014 г. при същите условия, място и час.

Настоящата Заповед да се публикува във в. „Дунавско дело” и постави на информационните табла в сградата на Общината.

**СТАНИСЛАВ БЛАГОВ**

***Кмет на община Свищов***

Съгласувал :

Юрисконсулт:

Маргарита Вутова,

директор дир. „УССДОПП”

/ВГ